Publication: Magyar Közlöny
Issue: MK-2003-46 (Year: 2003, Number: 46)
Era: 1990-2004
Section: a 9/2003. (V. 6.) IM—BM—PM együttes rendelethez
Paragraph Index: 199

9. A jövedelem, illetõleg az egyéb rendszeres pénzbeli juttatás mértékére vonatkozóan az alábbi igazolásokat vagy okiratokat kell a nyomtatványhoz csatolni a jövedelem vagy a pénzbeli juttatás jogcímének függvényében: — ha a kérelmezõ vagy a hozzátartozója munkaviszonyban áll, a kérelem benyújtásának idõpontjában megilletõ havi nettó keresetét a munkáltató igazolja, 2003/46. szám — ha a kérelmezõ vagy a hozzátartozója nem munkaviszony alapján jut jövedelemhez, a díjazás alapjául szolgáló szerzõdés másolatával; egyéni vállalkozó esetében a kérelem benyújtását megelõzõ három hónapban elszámolt vállalkozói kivétre vonatkozó kiadási pénztárbizonylat másolatával vagy a folyószámla-kivonattal kell igazolnia a jövedelmét, — ha a kérelmezõ vagy a hozzátartozója ösztöndíjban, szakképzéssel összefüggõ juttatásban, nyugellátásban vagy a társadalombiztosítás alapján járó ellátásban részesül, a járandóság összegét az ezt feltüntetõ utolsó postai szelvénnyel vagy folyószámla-kivonattal kell igazolni, — ha a kérelmezõ vagy hozzátartozója munkanélküli járadékban vagy egyéb rendszeres szociális juttatásban részesül, a folyósítás idõtartamát és a szociális juttatás öszszegét munkanélküli kérelmezõ esetében a lakóhely szerint illetékes Munkaügyi Központ Kirendeltsége, egyébként a lakóhely szerinti önkormányzati szerv igazolja. Egyéb rendszeres pénzbeli juttatás esetén az ellátás összegét megállapító határozat kiadmányát vagy az errõl szóló szerzõdést kell becsatolni.

Source: https://magyarkozlony.hu/hivatalos-lapok/39671e42c949d47dba6309f5c09b452a20b26f31/dokumentumok/88ab4148bb0589e7ec5fa9d09d1bed75a0d1f26d/letoltes